**РЕПУБЛИКА СРБИЈА**

**ОПШТИНА ГАЏИН ХАН**

Комисија за избор корисника стамбеног објекта

за социјално становање у заштићеним условима

На основу члана 40. Закона о социјалној заштити („Сл.гласник РС бр.24/11)и члана 23.ст4. Одлуке о правима у социјалној заштити општине Гаџин Хан(Сл.лист града Ниша бр.18/2012,81/2012,107/2012,11/2013,98/2013 и 23/2017) Комисија за избор корисника стамбеног објекта за социјално становање у заштићеним условима општине Гаџин Хан дана .год. објављује :

**О Г Л А С**

**ЗА ИЗБОР КОРИСНИКА СТАМБЕНИХ ЈЕДИНИЦА**

**ЗА СОЦИЈАЛНО СТАНОВАЊЕ У ЗАШТИЋЕНИМ УСЛОВИМА**

**1.УСЛОВИ ЗА ИЗБОР КОРИСНИКА СТАМБЕНИХ ЈЕДИНИЦА:**

Лице односно породица може остварити право коришћења стамбене јединице под условом:

1) избеглички статус/ са стеченим држављанством РС, регистрован као интерно расељено лице;

2) да имају држављанство Републике Србије/поднет захтев за пријем;

3) да избегло лице не поседује имовину у Републици Србији, држави порекла или у другој земљи, а интерно расељено лице у Републици Србији ван места пребивалишта, или у другој земљи којом може решити свој стамбени проблем;

4) да није укључен у други интеграциони или повратнички програм,као и у неки други пројекат којим може да реши своје стамбено питање;

5) да избегла лица са стеченим држављанством РС и интерно расељена лица и њихове породице нису добили грађевински материјал или новац за решење стамбеног питања

6) да избегла лица са држављанством РС није ушао у посед своје обновљене или неоштећене имовине, исту није отуђио или заменио у држави порекла или у другој држави, а којом је могао да реши своје стамбено питање;

7) да интерно расељно лице, после регистарације, није продало, заменило или на други начин отуђило некретнину у Рапублици Србији или другој земљи, а којом би могло да реши своје стамбено питање;

8) да није повратник из миграције у треће земље;

9) да има пребивалиште, односно боравиште, на територији општине Гаџин Хан најмање две године пре дана објављивања огласа.

Испуњење услова из тачке 4), 5), 6), 7) и 8) и 9. доказује се изјавом са два сведока датом под пуном материјалном и кривичном одговорношћу пред надлежним органом Општинске управе или судом.

**2. ДОКУМЕНТАЦИЈА ПОТРЕБНА ЗА ПРИЈАВУ НА ОГЛАС**

За пријаву свих потенцијалних корисника:

1. Фотокопија избегличке легитимације/Решења о укидању избегличког статуса / легитимације интерно расељених лица свих чланова породичног домаћинства;
2. Електронски очитане личне карте свих чланова породичног домаћинства / извод из матичне књиге рођених (не старији од шест месеци) за малолетне чланове домаћинства / Уверење о држављанству или Решење о пријему у држављанство РС или копија (оверена) поднетог захтева за пријем у држављанство за све чланове домаћинства.
3. Уверење из РГЗ – Служба за катастар непокретности општине Гаџин Хан, да подносилац захтева и чланови његовог домћинства не поседују непокретност.
4. Уверење из Одељења за локалну пореску администрацију општине Гаџин Хан да подносилац захтева и чланови његовог домћинства нису обвезници пореза на имовину.
5. Потврду о пребивалишту односно боравишту на територији општине Гаџин Хан

(најмање две године пре дана објављивања огласа);

1. Доказ о приходима и примањима:

-потврда о незапослености или **изјава да је незапослен** и да нема примања за незапослене чланове породице / домаћинства

-уверење о исплаћеној накнади из Националне службе за запошљавање

-потврда послодавца о висини примања у месецу који предходи месецу подношења пријаве на Оглас, за запослене чланове или изјава да подносилац односно чланови породице остварују неке повремене приходе.

-чек од пензије, уверење о приходима, решење о оствареној НСП

1. За самохране родитеље:

Извод из матичне књиге умрлих једног родитеља, или решење надлежног суда о проглашењу несталог лица за умрло, или решење као и други акт надлежног органа, извод из матичне књиге рођених детета, или изјава самохраног родитеља, оверена у оштинској управи општине Гаџин Хан – Матичној служби или код нотара упрве или суду, да се непосредно брине о детету и да самостално обезбеђује средства за издржавање детета, да у међувремену није засновао брачну или ванбрачну заједницу и да други родитељ не учествује или недовољно учествује у издржавању детета;

1. Решење о инвалидности и телесном оштећењу за члана породице, које је инвалидно лице,
2. Решење Интерресорне комисије деце која су ометена у развоју;
3. Лекарски налази не старији од 12 месеци за члана породице са тешким или хроничним обољењем;
4. Судска пресуда за члана породице као жртве сексуалног-породичног насиља;
5. Потврда надлежне образовне институције о редовном школовању деца.
6. Изјаве избеглих и расељених лица да нису добијали грађевински материјал или новац за решење свог стамбеног статуса
7. Изјаву социо-економски угрожених лица и породица из локалне заједнице да подносилац захтева и чланови његове породице не могу да реше стамбено питање путем наследства имовине

Изјаве из тачке 3, 4, 5, 6, 7, 13 и 14 у оквиру услова који важе за пријаву свих потенцијалних корисника дају се под пуном материјалном и кривичном одговорношћу пред надлежним органом општинске управе или судом. Ако се установи супротно од изјављеног, против подносиоца захтева ће се предузети огроварајуће мере у складу са законом.

**3 .РОК ЗА ПОДНОШЕЊЕ ПРИЈАВА И МЕСТО И НАЧИН ПОДНОШЕЊА**

Пријаве се предају најкасније до 03.06.2020.год. Пријаве се предају у згради општне Гаџин Хан у канцеларији бр.10. у затвореној коверти са назнаком „Комисији за избор корисника стамбеног објекта за социјално становање у заштићеним условима“.

У Гаџином Хану

Дан 19.05.2020.год.

ПРЕДСЕДНИК КОМИСИЈЕ

Горан Стоиљковић